Con ello, el Seminariu de Filoloxía Asturiana pretende ofrece-y al públicu un volume que-y permita un averamientu xeneralista, actualizáu y quitu de prexuicios al conocimientu llingüísticu referíu a esi ampliu espaciu peninsular que Menéndez Pidal acutara so la etiqueta de leonés y que, un sieglu depués, caltién la mesma importancia referencial ya interés que’l gran maestru de la Filoloxía Hispánica yá s’alcordara d’atribui-y dende les sos pioneres investigaciones.